CELEX: 
Language: mt
Date: 2020-07-13 00:00:00
Title: REGOLAMENT DELEGAT TAL-KUMMISSJONI (UE) .../... li jemenda l-Anness tar-Regolament (UE) Nru 2019/452 tal-Parlament Ewropew u tal-Kunsill li jistabbilixxi qafas għall-iskrinjar tal-investimenti diretti barranin fl-Unjoni

IL-KUMMISSJONI
                               EWROPEA

                                                        Brussell, 13.7.2020
                                                        C(2020) 4721 final

                 REGOLAMENT DELEGAT TAL-KUMMISSJONI (UE) .../...

                                           ta’ 13.7.2020

     li jemenda l-Anness tar-Regolament (UE) Nru 2019/452 tal-Parlament Ewropew u tal-
      Kunsill li jistabbilixxi qafas għall-iskrinjar tal-investimenti diretti barranin fl-Unjoni

MT                                                                                                 MT
 ---pagebreak---                                 MEMORANDUM TA’ SPJEGAZZJONI

     1.       KUNTEST TAL-ATT DELEGAT
     L-objettiv ewlieni tar-Regolament (UE) 2019/452 tal-Parlament Ewropew u tal-Kunsill li
     jistabbilixxi qafas għall-iskrinjar tal-investimenti diretti barranin fl-Unjoni1 (“ir-Regolament”)
     huwa li joħloq sensibilizzazzjoni akbar fost l-Istati Membri tal-UE u l-Kummissjoni għar-
     riskji minn ċerti investimenti diretti barranin (foreign direct investments, “FDI”) li jistgħu,
     f’ċerti ċirkostanzi, jaffettwaw is-sigurtà jew l-ordni pubblika fl-Unjoni.
     L-Artikoli 6 sa 11 tar-Regolament jistabbilixxu mekkaniżmu ta’ kooperazzjoni li permezz
     tiegħu l-Istati Membri u l-Kummissjoni għandhom jiskambjaw informazzjoni u
     jikkummentaw dwar l-FDI, li x’aktarx jaffettwaw is-sigurtà u l-ordni pubblika f’aktar minn
     Stat Membru wieħed.
     Ir-Regolament għandu wkoll l-għan li jżid is-sensibilizzazzjoni tal-FDI li jaffettwaw il-
     proġetti u programmi ta’ interess għall-Unjoni. Għal dan il-għan, l-Artikolu 8 tar-Regolament
     jippermetti lill-Kummissjoni toħroġ opinjoni meta tqis li FDI x’aktarx jaffettwa l-proġetti jew
     programmi ta’ interess għall-Unjoni għal raġunijiet ta’ sigurtà jew ordni pubblika. Opinjoni
     skont l-Artikolu 8 għandha tintbagħat lill-Istati Membri kollha. L-Artikolu 8(2)(c) jiddikjara li
     tali opinjoni għandha titqies bl-“akbar reqqa” mill-Istat Membru fejn ikun ippjanat jew tlesta
     l-investiment u l-Istat Membru għandu jipprovdi spjegazzjoni lill-Kummissjoni jekk l-
     opinjoni tagħha ma tiġix segwita.
     L-Artikolu 8(3) jistabbilixxi li l-proġetti u programmi ta’ interess għall-Unjoni huma l-
     proġetti u programmi li jinvolvu ammont sostanzjali jew sehem sinifikanti ta’ finanzjament
     mill-Unjoni, jew li huma koperti mid-dritt tal-Unjoni dwar infrastruttura essenzjali,
     teknoloġiji essenzjali jew inputs essenzjali li huma essenzjali għas-sigurtà jew għall-ordni
     pubblika. Il-lista tal-proġetti u programmi hija annessa mar-Regolament. Skont l-Artikolu
     8(4), il-Kummissjoni għandha tadotta atti delegati biex temenda din il-lista.
     Fit-tħejjija tal-applikazzjoni sħiħa tar-Regolament għall-11 ta’ Ottubru 2020, is-segwenti
     proġetti u programmi ta’ interess għall-Unjoni kienu identifikati li jissodisfaw il-kriterji tal-
     Artikolu 8(3) u għalhekk huma proposti li jiżdiedu mal-lista annessa mar-Regolament.
     1.       Il-Kooperazzjoni Strutturata Permanenti (Permanent Structured Cooperation -
              PESCO) tippermetti lill-Istati Membri jaħdmu aktar mill-qrib flimkien fil-qasam tas-
              sigurtà u d-difiża. Dan il-qafas permanenti għall-kooperazzjoni fid-difiża jippermetti
              lill-Istati Membri jiżviluppaw b’mod konġunt kapaċitajiet ta’ difiża, jinvestu fi
              proġetti komuni, isaħħu l‑livell ta’ tħejjija operazzjonali u l‑kontribut tal‑forzi armati
              tagħhom. Għalhekk, id-Deċiżjoni tal-Kunsill (PESK) 2018/340 tas-6 ta’ Marzu 2018
              li tistabbilixxi l-lista ta’ proġetti li għandhom jiġu żviluppati taħt il-PESCO hija diġà
              parti mill-Anness tar-Regolament. Din id-Deċiżjoni ġiet aġġornata bid-Deċiżjoni tal-
              Kunsill (PESK) 2018/1797 tad-19 ta’ Novembru 2018 u bid-Deċiżjoni tal-Kunsill
              (PESK) 2019/1909 tat-12 ta’ Novembru 2019. Jenħtieġ li dawn id-Deċiżjonijiet jiġu
              inklużi fl-Anness.
     2.       Azzjoni Preparatorja dwar it-Tħejjija għall-programm il-ġdid GOVSATCOM tal-UE:
              il-Komunikazzjonijiet bis-Satellita huma kritiċi għad-difiża, is-sigurtà, l-għajnuna
              umanitarja, ir-rispons ta’ emerġenza jew għall-komunikazzjonijiet diplomatiċi. Huma
              l-faċilitaturi ewlenin għal missjonijiet ċivili u missjonijiet/operazzjonijiet militari
              b’mod partikolari f’ambjenti remoti u awsteri bi ftit jew bl-ebda infrastruttura. Il-

     1
            ĠU L 79I, 21.3.2019, p. 1.

MT                                                   1                                                     MT
 ---pagebreak---           Komunikazzjonijiet Governattivi bis-Satellita (GOVSATCOM) ġew definiti bħala
          wieħed mill-erba’ programmi ta’ żvilupp tal-kapaċitajiet mill-Kunsill Ewropew
          f’Diċembru 2013, li ta mandat biex titħejja l-ġenerazzjoni li jmiss tal-
          komunikazzjoni bis-satellita. Dawn is-servizzi ta’ komunikazzjoni huma maħsuba
          biex iservu firxa wiesgħa ta’ atturi sensittivi bħall-gwardji tal-fruntieri, il-pulizija, il-
          militar, il-protezzjoni ċivili, il-komunitajiet marittimi u diplomatiċi fl-Istati Membri u
          l-Istituzzjonijiet u l-Aġenziji tal-UE. Il-kapaċità u s-servizzi sottostanti tal-
          komunikazzjoni sigura bis-satellita se jiġu pprovduti minn, fost l-oħrajn, kumpaniji
          privati kummerċjali akkreditati għas-sigurtà. L-investituri li jeżerċitaw kontroll fuq
          il-fornituri ta’ servizzi siguri tal-Komunikazzjoni bis-Satellita jew fuq il-fornituri
          ewlenin tagħhom jistgħu jkollhom il-potenzjal li jinterrompu l-komunikazzjoni ta’
          ċerti atturi tas-sigurtà jew li jiżvelaw l-informazzjoni kkomunikata permezz ta’
          GOVSATCOM. Għalhekk, huwa xieraq li l-Azzjoni Preparatorja dwar it-Tħejjija
          għall-programm il-ġdid GOVSATCOM tal-UE bbażata fuq ir-Regolament (UE,
          Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar
          ir-regoli finanzjarji applikabbli għall-baġit ġenerali tal-Unjoni, li jemenda r-
          Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE)
          Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014,
          (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE,
          Euratom) Nru 966/2012, u b’mod partikolari l-Artikolu 58(2)(b) tiegħu tiġi inkluża
          fl-Anness tar-Regolament.
     3.   L-Azzjoni Preparatorja fuq ir-Riċerka dwar id-Difiża għandha l-għan li tivvaluta u
          turi l-valur miżjud tar-riċerka u t-teknoloġija tad-difiża appoġġata mill-UE. Ir-
          riżultati rilevanti huma mistennija li jkomplu japprofondixxu l-kooperazzjoni
          Ewropea fid-difiża, jindirizzaw in-nuqqasijiet fil-kapaċità, u jsaħħu l-partijiet
          ikkonċernati Ewropej fid-difiża. Il-parteċipazzjoni effettiva fil-ġestjoni jew il-
          kontroll ta’ kumpanija li tieħu sehem f’dan il-programm tista’ tippermetti lill-
          investitur jinterferixxi mad-disponibbiltà ta’ teknoloġiji kritiċi għad-difiża u s-sigurtà
          tal-Istati Membri u tal-Unjoni. Barra minn hekk, ir-riskju ta’ żvelar ta’ informazzjoni
          teknika kritika lil partijiet terzi fir-rigward ta’ kapaċitajiet ta’ difiża eżistenti jew
          futuri tal-Istati Membri tal-UE jista’ wkoll ikollu effett fuq is-sigurtà fl-UE.
          Għalhekk, huwa xieraq li l-Azzjoni Preparatorja fuq ir-Riċerka dwar id-Difiża
          bbażata fuq ir-Regolament (UE, Euratom) 2018/1046 tal-Parlament Ewropew u tal-
          Kunsill tat-18 ta’ Lulju 2018 dwar ir-regoli finanzjarji applikabbli għall-baġit
          ġenerali tal-Unjoni, li jemenda r-Regolamenti (UE) Nru 1296/2013, (UE) Nru
          1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE)
          Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru
          541/2014/UE u li jħassar ir-Regolament (UE, Euratom) Nru 966/2012, u b’mod
          partikolari l-Artikolu 58(2)(b) tiegħu tiġi inkluża fl-Anness tar-Regolament.
     4.   L-ITER (oriġinarjament ir-Reattur Termonukleari Sperimentali Internazzjonali)
          huwa wieħed mill-aktar proġetti ta’ enerġija ambizzjużi fid-dinja, illum il-ġurnata.
          Dan huwa apparat sperimentali li għandu l-għan li jipprova l-fattibbiltà ta’ fużjoni
          bħala sors ta’ enerġija, li minnu l-Unjoni tista’ tikseb benefiċċju sinifikanti, b’mod
          partikolari fil-kuntest tal-iżgurar tas-sigurtà u d-diversità tal-provvista ta’ enerġija fit-
          tul tagħha. L-ITER iwessa’ aktar il-limiti tal-għarfien tagħna u se jkun l-ewwel
          apparat ta’ fużjoni li jittestja t-teknoloġiji, il-materjali u r-reġim tal-fiżika integrati u
          meħtieġa għall-produzzjoni kummerċjali tal-elettriku bbażat fuq il-fużjoni. Il-
          provvista mingħajr interruzzjoni ta’ komponenti kif ukoll il-preservazzjoni tar-
          riżultati tar-riċerka relatata mal-fużjoni hija ta’ importanza ewlenija għall-perspettiva
          tal-użu tal-enerġija mill-fużjoni fl-UE. Għalhekk, huwa xieraq li d-Deċiżjoni tal-

MT                                                 2                                                      MT
 ---pagebreak---               Kunsill (Euratom) 2007/198 tas-27 ta’ Marzu 2007 li tistabbilixxi l-Impriża
              Konġunta Ewropea għall-ITER u l-Iżvilupp tal-Enerġija mill-Fużjoni u li
              tikkonferilha vantaġġi, tiġi inkluża fl-Anness tar-Regolament.
     Waqt l-implementazzjoni ta’ Orizzont 20202, l-Unjoni tista’ tidħol f’ċerti forom, definiti
     legalment, ta’ sħubijiet pubbliċi-privati u pubbliċi-pubbliċi. Minkejja li huma allinjati mal-
     objettivi ta’ Orizzont 2020 u x’aktarx huma koperti minnhom, dawn l-isħubijiet huma
     strumenti distinti u mdaqqsa b’bażi ġuridika individwali fil-liġi primarja, jiġifieri l-Artikoli
     185 u 187 tat-TFUE. Għal aktar ċertezza, huwa xieraq li jissemmew espressament is-sħubijiet
     fil-forma ta’ parteċipazzjoni tal-Unjoni fi programmi mwettqa minn diversi Stati Membri,
     strumenti bħall-Impriżi Konġunti jew korpi bħall-Istitut Ewropew tal-Innovazzjoni u t-
     Teknoloġija. Dawn is-sħubijiet għandhom irwol importanti fl-azzjonijiet tal-UE li jindirizzaw
     il-kriżi tal-COVID-19 peress li huma jappoġġaw, fost oqsma oħra, ir-riċerka u innovazzjoni
     relatati mas-saħħa pubblika3, l-inizjattivi li jtejbu l-effiċjenza, l-effettività u l-kwalità tal-
     proċess tal-iżvilupp ta’ mediċina4, is-sħubijiet bejn is-settur privat u l-akkademja għat-titjib
     tas-sostenibbiltà tas-sistemi tas-saħħa5.

     2.       KONSULTAZZJONIJIET QABEL L-ADOZZJONI TAL-ATT
     F’konformità mal-paragrafu 4 tal-Fehim Komuni bejn il-Parlament Ewropew, il-Kunsill u l-
     Kummissjoni dwar l-Atti Delegati, saru konsultazzjonijiet xierqa u trasparenti dwar dan l-att
     delegat, inkluż fil-livell tal-esperti. Il-Grupp ta’ esperti dwar l-iskrinjar tal-investimenti diretti
     barranin fl-Unjoni Ewropea ġie kkonsultat bil-miktub fit-8 ta’ Ġunju 2020.

     3.       ELEMENTI ĠURIDIĊI TAL-ATT DELEGAT
     L-Artikolu 8(4) tar-Regolament jagħti s-setgħa lill-Kummissjoni biex tadotta atti delegati
     sabiex temenda l-lista tal-proġetti u programmi ta’ interess għall-Unjoni.
     Jenħtieġ li s-segwenti proġetti u programmi jiżdiedu mal-Anness tar-Regolament:
     –        Id-Deċiżjoni tal-Kunsill (PESK) 2018/1797 tad-19 ta’ Novembru 2018 li temenda u
              taġġorna d-Deċiżjoni (PESK) 2018/340 li tistabbilixxi l-lista tal-proġetti li għandhom
              jiġu żviluppati taħt il-PESCO6;
     –        Id-Deċiżjoni tal-Kunsill (PESK) 2019/1909 tat-12 ta’ Novembru 2019 li temenda u
              taġġorna d-Deċiżjoni (PESK) 2018/340 li tistabbilixxi l-lista ta’ proġetti li għandhom
              jiġu żviluppati taħt il-PESCO7;
     –        L-Azzjoni Preparatorja dwar it-Tħejjija għall-programm il-ġdid GOVSATCOM tal-
              UE bbażata fuq ir-Regolament (UE, Euratom) 2018/1046 tal-Parlament Ewropew u
              tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit
              ġenerali tal-Unjoni, li jemenda r-Regolamenti (UE) Nru 1296/2013, (UE) Nru
              1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE)

     2
             Ir-Regolament (UE) Nru 1291/2013 tal-Parlament Ewropew u tal-Kunsill tal-11 ta’ Diċembru 2013 li
             jistabbilixxi Orizzont 2020 – il-Programm Qafas għar-Riċerka u l-Innovazzjoni (2014-2020) u li jħassar
             id-Deċiżjoni Nru 1982/2006/KE (ĠU L 347, 20.12.2013, p. 104).
     3
             L-Inizjattiva dwar l-antiċipazzjoni u t-tlestija żoonotika (“Proġett ZAPI”)
     4
             L-Inizjattiva dwar Mediċini Innovattivi (“IMI-2”) stabbilita bir-Regolament tal-Kunsill (KE) Nru
             73/2008 tal-20 ta’ Diċembru 2007 li jistabbilixxi l-Impriża Konġunta għall-Inizjattiva Teknoloġika
             Konġunta dwar il-Mediċini Innovattivi (ĠU L 30, 4.2.2008, p. 38).
     5
             L-Inizjattiva EIT Saħħa, waħda mill-Komunitajiet ta’ Għarfien u Innovazzjoni li hija ġestita mill-Istitut
             Ewropew tal-Istitut Ewropew tal-Innovazzjoni u t-Teknoloġija.
     6
             ĠU L 294, 21.11.2018, p. 18.
     7
             ĠU L 293, 14.11.2019, p. 113.

MT                                                          3                                                            MT
 ---pagebreak---              Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru
             541/2014/UE u li jħassar ir-Regolament (UE, Euratom) Nru 966/2012, u b’mod
             partikolari l-Artikolu 58(2)(b) tiegħu8;
     –       L-Azzjoni Preparatorja fuq ir-Riċerka dwar id-Difiża bbażata fuq ir-Regolament
             (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018
             dwar ir-regoli finanzjarji applikabbli għall-baġit ġenerali tal-Unjoni, li jemenda r-
             Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE)
             Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014,
             (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE,
             Euratom) Nru 966/2012, u b’mod partikolari l-Artikolu 58(2)(b) tiegħu9;
     –       Id-Deċiżjoni tal-Kunsill (Euratom) 2007/198 tas-27 ta’ Marzu 2007 li tistabbilixxi l-
             Impriża Konġunta Ewropea għall-ITER u l-Iżvilupp tal-Enerġija mill-Fużjoni u li
             tikkonferilha vantaġġi10.
     Barra minn hekk, huwa xieraq li jiġi ċċarat li għall-fini tar-Regolament, Orizzont 2020
     jinkludi programmi ta’ riċerka u żvilupp skont l-Artikolu 185 tat-TFUE, u impriżi konġunti
     jew kwalunkwe struttura oħra stabbiliti skont l-Artikolu 187 tat-TFUE biex jiġi implimentat l-
     Orizzont 2020.

     8
            ĠU L 193, 30.7.2018, p. 1.
     9
            ĠU L 193, 30.7.2018, p. 1.
     10
            ĠU L 90, 30.3.2007, p. 58.

MT                                                 4                                                  MT
 ---pagebreak---                        REGOLAMENT DELEGAT TAL-KUMMISSJONI (UE) .../...

                                                 ta’ 13.7.2020

          li jemenda l-Anness tar-Regolament (UE) Nru 2019/452 tal-Parlament Ewropew u tal-
           Kunsill li jistabbilixxi qafas għall-iskrinjar tal-investimenti diretti barranin fl-Unjoni

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2019/452 tal-Parlament Ewropew u tal-Kunsill tad-19
     ta’ Marzu 2019 li jistabbilixxi qafas għall-iskrinjar tal-investimenti diretti barranin fl-
     Unjoni11, u b’mod partikolari l-Artikolu 8(4) tiegħu,
     Billi:
     (1)       L-Artikolu 8(3) tar-Regolament (UE) 2019/452 jipprovdi li l-proġetti jew programmi
               ta’ interess għall-Unjoni għandhom jinkludu dawk il-proġetti u programmi li jinvolvu
               ammont sostanzjali jew sehem sinifikanti ta’ finanzjament mill-Unjoni, jew li huma
               koperti mid-dritt tal-Unjoni dwar infrastruttura essenzjali, teknoloġiji essenzjali jew
               inputs essenzjali li huma essenzjali għas-sigurtà jew għall-ordni pubblika.
     (2)       Il-lista tal-proġetti jew programmi ta’ interess għall-Unjoni msemmija fil-punt (1) hija
               stabbilita fl-Anness tar-Regolament (UE) 2019/452.
     (3)       Il-Kummissjoni sabet li hemm diversi proġetti u programmi oħra li jinvolvu ammont
               sostanzjali jew sehem sinifikanti ta’ finanzjament mill-Unjoni, jew li huma koperti
               mid-dritt tal-Unjoni dwar infrastruttura essenzjali, teknoloġiji essenzjali jew inputs
               essenzjali li huma essenzjali għas-sigurtà jew għall-ordni pubblika, u li għalhekk
               jenħtieġ li jiġu inklużi fil-lista msemmija hawn fuq.
     (4)       Huwa xieraq li jissemmew espressament is-sħubijiet taħt Orizzont 2020 fil-forma ta’
               parteċipazzjoni tal-Unjoni fi programmi mwettqa minn diversi Stati Membri, strumenti
               bħall-Impriżi Konġunti jew korpi bħall-Istitut Ewropew tal-Innovazzjoni u t-
               Teknoloġija. Dawn is-sħubijiet għandhom irwol importanti fl-azzjonijiet tal-UE li
               jindirizzaw l-emerġenzi tal-kura tas-saħħa bħall-pandemija tal-COVID-19 peress li
               huma jappoġġaw, fost oqsma oħra, ir-riċerka u innovazzjoni relatati mas-saħħa
               pubblika, l-inizjattivi li jtejbu l-effiċjenza, l-effettività u l-kwalità tal-proċess tal-
               iżvilupp ta’ mediċina, is-sħubijiet bejn is-settur privat u l-akkademja għat-titjib tas-
               sostenibbiltà tas-sistemi tas-saħħa.
     (5)       Għalhekk jenħtieġ li l-Anness tar-Regolament (UE) 2019/452 jiġi emendat skont dan,
     ADOTTAT DAN IR-REGOLAMENT:

                                                   Artikolu 1
     L-Anness tar-Regolament (UE) 2019/452 huwa emendat kif ġej:
     (1)         Il-punt 3 huwa sostitwit b’dan li ġej:

     11
                ĠU L 79I, 21.3.2019, p. 1.

MT                                                        5                                                 MT
 ---pagebreak---              “3. Orizzont 2020 jinkludi programmi ta’ riċerka u żvilupp skont l-Artikolu 185
             tat-TFUE, u impriżi konġunti jew kwalunkwe struttura oħra stabbiliti skont l-
             Artikolu 187 tat-TFUE:
     Ir-Regolament (UE) Nru 1291/2013 tal-Parlament Ewropew u tal-Kunsill tal-11 ta’ Diċembru
     2013 li jistabbilixxi Orizzont 2020 - il-Programm Qafas għar-Riċerka u l-Innovazzjoni (2014-
     2020) u li jħassar id-Deċiżjoni Nru 1982/2006/KE (ĠU L 347, 20.12.2013, p. 104) inklużi
     azzjonijiet relatati ma’ Teknoloġiji Abilitanti Essenzjali bħall-intelliġenza artifiċjali, ir-
     robotika, is-semikondutturi u ċ-ċibersigurtà.”
     (2)     Il-punt 8 huwa sostitwit b’dan li ġej:
             “8.    Il-kooperazzjoni strutturata permanenti (PESCO):
     Id-Deċiżjoni tal-Kunsill (PESK) 2018/340 tas-6 ta’ Marzu 2018 li tistabbilixxi l-lista ta’
     proġetti li għandhom jiġu żviluppati taħt il-PESCO (ĠU L 65, 8.3.2018, p. 24).
     Id-Deċiżjoni tal-Kunsill (PESK) 2018/1797 tad-19 ta’ Novembru 2018 li temenda u taġġorna
     d-Deċiżjoni (PESK) 2018/340 li tistabbilixxi l-lista tal-proġetti li għandhom jiġu żviluppati
     taħt il-PESCO (ĠU L 294, 21.11.2018, p. 18).
     Id-Deċiżjoni tal-Kunsill (PESK) 2019/1909 tat-12 ta’ Novembru 2019 li temenda u taġġorna
     d-Deċiżjoni (PESK) 2018/340 li tistabbilixxi l-lista tal-proġetti li għandhom jiġu żviluppati
     taħt il-PESCO (ĠU L 293, 14.11.2019, p. 113).”
     (3)     Jiżdiedu l-punti 9, 10 u 11 li ġejjin:
             “9. Azzjoni Preparatorja dwar it-Tħejjija għall-programm il-ġdid GOVSATCOM
             tal-UE:
     Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’
     Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-
     Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru
     1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru
     283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru
     966/2012, u b’mod partikolari l-Artikolu 58(2)(b) tiegħu (ĠU L 193, 30.7.2018, p. 1).
     10.     Azzjoni Preparatorja fuq ir-Riċerka dwar id-Difiża:
     Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’
     Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-
     Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru
     1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru
     283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru
     966/2012, u b’mod partikolari l-Artikolu 58(2)(b) tiegħu (ĠU L 193, 30.7.2018, p. 1).
     11.     Impriża Konġunta Ewropea għall-ITER:
     Id-Deċiżjoni tal-Kunsill (Euratom) 2007/198 tas-27 ta’ Marzu 2007 li tistabbilixxi l-Impriża
     Konġunta Ewropea għall-ITER u l-Iżvilupp tal-Enerġija mill-Fużjoni u li tikkonferilha
     vantaġġi (ĠU L 90, 30.3.2007, p. 58).”

                                                Artikolu 2
     Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-
     Ġurnal Uffiċjali tal-Unjoni Ewropea.
     Dan ir-Regolament għandu jiġi ppubblikat f’Il-Ġurnal Uffiċjali tal-Unjoni Ewropea ladarba l-
     perjodu għal oġġezzjoni mill-Parlament Ewropew jew mill-Kunsill ikun skada, jew il-

MT                                                    6                                                 MT
 ---pagebreak---      Parlament Ewropew u l-Kunsill ikunu t-tnejn informaw lill-Kummissjoni li mhux se
     joġġezzjonaw, skont l-Artikolu 16(6) tar-Regolament (UE) Nru 2019/452.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 13.7.2020

                                              Għall-Kummissjoni
                                              Il-President
                                              Ursula VON DER LEYEN

MT                                              7                                               MT